Ta’minlash tarmog’i - Mavzu: Kirish Xavfsizlik texnikasi o’rganish. Avtomobil tuzulishi xaqida umumiy ma’lumot

|
Mavzu: Kirish Xavfsizlik texnikasi o’rganish. Avtomobil tuzulishi xaqida umumiy ma’lumot
|
bet | 67/160 | Sana | 17.05.2024 | Hajmi | 0,54 Mb. | | #240565 |
Bog'liq Mavzu Kirish Xavfsizlik texnikasi o’rganish. Avtomobil tuzulishTa’minlash tarmog’i yonilg’i bilan xavoni tozalash va ulardan kerakli tarkibda yonilg’i aralashmasi tayyorlab, silindrlarga kiritish hamda ishlatilgan gazlarni tashqariga chiqarib yuborish uchun xizmat qiladi. Ta’minlash tarmog’iga kiruvchi asbob-uskunalarni to’rt guruxga bo’lish mumkin.
1) yonilg’ini saqlash, tozalash va uni yonilg’i aralashmasi hosil qiluvchi asbobga yuborish qismlari – yonilg’i baki, yonilg’i satxini ko’rsatuvchi datchik, yonilg’i filtri, yonilg’i nasosi va yonilg’i o’tkazuvchi naychalar;
2) xavoni tozalash va uni uzatish qurilmasi – xavo filtri va xavo o’tkazgich;
3) yonilg’i va xavodan aralashma hosil qiluvchi asbob – karbyurator;
4) yonilg’i aralashmasini silindrlarga kirituvchi va ishlatilgan gazlarni chiqarib, ularning tovushini pasaytiruvchi qismlar – kiritish va chiqarish quvurlari hamda so’ndirgich.
Rasmda karbyuratorli dvigatelning ta’minlash tarmog’i asboblarining joylashish tizimining chizmasi ko’rsatilgan. Yonilg’i benzobak 12 dan naycha 9 orqali filtr 7 ga o’tib, undan benzonasos 6 yordamida bosim ostida naycha 5 ga va undan karbyuratorga yuboriladi. Xavo tashqi muxitdan xavo filtri 1 orqali karbyurator 2 ga so’riladi. Karbyuratorda to’zitilgan va qisman bug’langan benzin xavo bilan qo’shilib, yonilg’i aralashmasini hosil qiladi. So’ng yonilg’i aralashmasi kiritish quvuri 3 orqali silindrlarga so’riladi, ishlatilgan gazlar esa chiqarish quvuri 4 va oraliq quvur 8 orqali so’ndirgich 10 ga kirib, quvur 11 dan tashg’i muxitga chiqariladi. Benzobak 12 dagi yonilg’i satxi qalqovich 15 yordamida kabinaga o’rnatilgan manometr 16 bilan aniqlanadi. Benzobakning yonilg’i quyish bo’g’izi 13 qopqoq 14 bilan jips qilib berkitilgan. Keltirilgan sxemada yonilg’i aralashmasi (benzin va xavo) silindr tashqarisida tayyorlanadi. Yonilg’i aralashmasini bunday tayyorlash karbyuratsiyalanish, uni tayyorlovchi asbob karbyurator deyiladi.
Karbyuratorli dvigatellar uchun yonilg’i sifatida asosan benzin ishlatiladi. Benzinning sifati issiklikk berish qobilyati, solishtirma ogirli, bug’lanuvchangligi va zudlik bilan portlashga moilligi bilan aniklanadi. Benzinning solishtirma og’irligi 700…760 kgG’m3 (0,700…0,760 gG’sm3) ga 253 K(- 20°S) da teng bo’ladi.
1kg yonilg’i to’la yonib bo’lganda hosil bo’ladigan issiqlik miqdori issiqlik berish qobiliyati deb ataladi. 1 kg benzin to’la yonib bo’lganda 44000…46000 kJ (10500 kkal) issiqlik energiyasi bo’ladi.
Bug’lanuvchanlik benzinning quyuq xolatdan bug’ xolatga o’tish haroratini aniqlaydi. Bu harorat qancha past bo’lsa, benzinning sifati shuncha yuqori bo’ladi. Natijada dvigatelnin yurgizish osonlashadi va u ravon ishlaydi hamda tejamliligi ortadi. Karbyuratorli dvigatellar uchun GOST bo’yicha quyidagi belgili benzinlar ishlab chiqariladi: A-72, A-76, AI-93, AI-98. benzin belgilaridagi A harfi avtomobil benzini ekanligini, raqamlar esa oktan sonini ko’rsatadi. Benzin dvigatel silindrlarida ish jarayoni vaqtida to’la yonishi uchun uni xavo bilan yaxshi va bir tekis aralashtirish lozim. Bu jarayon tirsakli valning 2500…4000 min-1 aylanishida o’tadi va har bir takt taxminan 0,01 sek davom etadi.
|
| |